CELEX: 52002PC0003(04)
Language: da
Date: 2002-02-08
Title: Forslag til Rådets forordning om vedtagelse af autonome foranstaltninger for så vidt angår indførsel af fisk og fiskerivarer med oprindelse i Republikken Letland

KOMMISSIONEN FOR DE EUROPÆISKE FÆLLESSKABER
                                               Bruxelles, den 08.02.2002
                                               KOM(2002) 3-5 endelig
                                               2002/0012 (ACC)
                                   Forslag til
                          RÅDETS FORORDNING
om vedtagelse af autonome foranstaltninger for så vidt angår indførsel af fisk og
             fiskerivarer med oprindelse i Republikken Slovenien
                          (forelagt af Kommissionen)
 ---pagebreak---                                           BEGRUNDELSE
Den 29. maj 2000 bemyndigede Rådet Kommissionen til at føre forhandlinger på
Fællesskabets vegne med Republikken Slovenien om en liberalisering af samhandelen med
fisk og fiskerivarer.
Der blev ført forhandlinger den 28. og 29. august 2000 og den 28. november 2000.
De to parter enedes om en model for enkle, gradvise og gensidige toldindrømmelser, hvis
detaljer findes i det godkendte protokollat, som hver delegationsleder har undertegnet. De
vigtigste forpligtelser, som Fællesskabet har påtaget sig som resultat af forhandlingerne, er
følgende:
-       Ved aftalens ikrafttræden ophæver Fællesskabet al told for de varer, der er omfattet af
bilag VIIIa til Europaaftalen.
-       For tilberedte eller konserverede sardiner henhørende under KN-kode 1604 13 11 og
1604 13 19 indfører Fællesskabet et toldkontingent på 100 tons til 4% for de første tolv
måneder af aftalens løbetid. For mængder ud over dette kontingent nedsættes de gældende
toldsatser med en tredjedel. Efter 12-månedersperioden anvendes toldsatsen på 4% fortsat i
endnu 24 måneder.
-       Hvad angår alle andre fisk og fiskerivarer, som er omfattet af definitionen i Rådets
forordning (EF) nr. 104/2000, nedsætter Fællesskabet toldsatserne med en tredjedel fra datoen
for aftalens ikrafttræden. Det efterfølgende år nedsættes de med yderligere en tredjedel. Tre år
efter aftalens ikrafttræden ophæver Fællesskabet al told for fisk og fiskerivarer.
Der skal føjes en protokol med de nye handelsordninger for fisk og fiskerivarer til
Europaaftalen mellem Fællesskabet og Slovenien. Indtil afslutningen af de interne procedurer,
der er påkrævet, for at tillægsprotokollen kan træde i kraft, foreslås det, at Fællesskabet ved
en rådsforordning vedtager autonome foranstaltninger, således at indrømmelserne til
Slovenien allerede kan bringes i anvendelse fra den 1. januar 2002. Det er hensigtsmæssigt, at
aftalen gennemføres hurtigt, således at den gradvise liberalisering af handelen med fisk og
fiskerivarer kan iværksættes og der sendes et positivt politisk signal til Slovenien i forbindelse
med tiltrædelsesprocessen.
Vedtagelsen af de foreslåede autonome foranstaltninger vil fremskynde den effektive startdato
for den gradvise liberalisering af handelen med fisk og fiskerivarer mellem Fællesskabet og
Republikken Slovenien. Derfor er det nødvendigt at sikre, at der tages hensyn til denne
omstændighed, når den nye tillægsprotokol til Europaaftalen træder i kraft. Med henblik herpå
vil det snarest blive foreslået, at der indgås en aftale i form af en uddybende brevveksling med
Slovenien.
På baggrund af ovenstående anmodes Rådet om at vedtage vedlagte forordning om
gennemførelse på autonomt grundlag af de indrømmelser, der er aftalt mellem Fællesskabet
og Slovenien.
                                                  2
 ---pagebreak---                                                        2002/0012 (ACC)
                                           Forslag til
                                     RÅDETS FORORDNING
     om vedtagelse af autonome foranstaltninger for så vidt angår indførsel af fisk og
                      fiskerivarer med oprindelse i Republikken Slovenien
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 133,
under henvisning til forslag fra Kommissionen, og
ud fra følgende betragtninger:
(1)     Europaaftalen om oprettelse af en associering mellem De Europæiske Fællesskaber og
        deres medlemsstater på den ene side og Republikken Slovenien på den anden side1,
        indeholder bestemmelser om visse indrømmelser for fisk og fiskerivarer, som er opført
        i bilag VIIIa og VIIIb.
(2)     I overensstemmelse med Rådets direktiver af 29. maj 2000 blev forhandlingerne med
        Slovenien om en ny tillægsprotokol til Europaaftalen afsluttet den 28. november 2000.
(3)     Den nye tillægsprotokol, der er baseret på Europaaftalens artikel 21, stk. 5, og artikel
        24, stk. 1, indeholder bestemmelser om yderligere indrømmelser for fisk og
        fiskerivarer.
(4)     En væsentlig del af resultaterne af forhandlingerne om indgåelsen af en ny
        tillægsprotokol til Europaaftalen med Slovenien er, at aftalen gennemføres hurtigt.
(5)     Slovenien træffer autonomt alle relevante lovgivningsmæssige foranstaltninger med
        henblik på gensidigt og samtidigt at gennemføre de indrømmelser til Fællesskabet, der
        er fastlagt i tillægsprotokollen.
(6)     Derfor er det hensigtsmæssigt for Fællesskabet at vedtage autonome foranstaltninger
        for at indføre de indrømmelser, der er fastlagt i den nye tillægsprotokol til
        Europaaftalen -
(7)     Hvad angår forvaltningen af toldkontingentet er det hensigtsmæssigt at følge den
        kronologiske rækkefølge for antagelsen af toldangivelserne i overensstemmelse med
        bestemmelserne i Kommissionens forordning (EØF) nr. 2454/93 af 2. juli 1993 om
1
        EFT L 51 af 26.2.1999, s. 3.
                                                3
 ---pagebreak---         visse gennemførelsesbestemmelser til Rådets forordning (EØF) nr. 2913/92 om
        indførelse af en EF-toldkodeks2 -
UDSTEDT FØLGENDE FORORDNING:
                                                Artikel 1
1.        Ordningerne for indførsel i Fællesskabet af fisk og fiskerivarer med oprindelse i
          Republikken Slovenien, som fastsat i artikel 2, 3 og 4 nedenfor, medfører ændringer
          af Europaaftalen med Republikken Slovenien.
2.        Fra ikrafttrædelsesdatoen for den nye tillægsprotokol til Europaaftalen med
          Slovenien skal de deri fastlagte indrømmelser anvendes gensidigt under hensyntagen
          til de gennemførelsesbestemmelser, de to parter forudgående har vedtaget.
          Tillægsprotokollens bestemmelser vil derfor fra den dato, den træder i kraft, erstatte
          og træde i stedet for i de relevante bestemmelser i denne forordning.
                                                Artikel 2
Fra den 1. januar 2002 ophæver Fællesskabet tolden for alle de varer, der er omfattet af bilag
VIIIa til Europaaftalen med Slovenien.
                                                Artikel 3
Fra den 1. januar til den 31. december 2002 åbner Fællesskabet for tilberedte eller
konserverede sardiner henhørende under KN-kode 1604 13 11 og 1604 13 19 et
toldkontingent med løbenummer 09.1751 på 100 tons til en toldsats på 4%. For mængder, der
indføres i Fællesskabet ud over toldkontingentet, finder bestemmelserne i artikel 4
anvendelse.
Dette toldkontingent forvaltes af Kommissionen i overensstemmelse med artikel 308a og
308b i forordning (EF) nr. 2454/93.
Fra den 1. januar 2003 til den 31. december 2004 finder toldsatsen på 4% anvendelse uden
nogen kvantitativ begrænsning.
                                                Artikel 4
Fra den 1. januar 2002 nedsætter Fællesskabet toldsatserne for alle andre fisk og fiskerivarer
som defineret i artikel 1 i Rådets forordning (EF) nr. 104/20003 med en tredjedel.
Fra den 1. januar 2003 nedsætter Fællesskabet de toldsatser, der var gældende på det
tidspunkt, hvor denne forordning blev bragt i anvendelse, med yderligere en tredjedel.
Fra den 1 januar 2005 ophæver Fællesskabet tolden på alle fisk og fiskerivarer.
2
        EFT L 253 af 11.10.1993, s. 1. Forordningen som ændret senest ved forordning (EF) nr. 993/201 (EFT
        L 141 af 28.5.2001, s. 1).
3
        EFT L 17 af 21.1.2000, s. 22.
                                                     4
 ---pagebreak---                                             Artikel 5
De i artikel 3 og 4 nævnte nedsættelser beregnes efter almindelige matematiske principper.
Navnlig gælder følgende bestemmelser:
a)      alle tal med decimaler på 50 og derunder rundes ned til nærmeste hele tal
b)      alle tal med decimaler på over 50 rundes op til nærmeste hele tal
c)      alle toldsatser på under 2% fastsættes automatisk til 0%.
                                            Artikel 6
Denne forordning træder i kraft på tredjedagen efter offentliggørelsen i De Europæiske
Fællesskabers Tidende.
Den finder anvendelse fra den 1. januar 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, […]
                                             På Rådets vegne
                                             Formand
                                                5
 ---pagebreak---                             FINANSIERINGSOVERSIGT
1.  FORANSTALTNINGENS BETEGNELSE
    Forslag til vedtagelse af autonome foranstaltninger til fremskyndelse af anvendelsen
    af bestemmelserne i en tillægsprotokol til Europaaftalen med Slovenien om
    handelsordningerne for fisk og fiskerivarer. Der er opnået enighed om gensidige
    indrømmelser, som vil blive implementeret over en periode på tre år og i sidste ende
    føre til fuldstændig liberalisering af handelen med de pågældende varer.
2.  BUDGETPOST
    Kapitel 12, artikel 120
3.  RETSGRUNDLAG
    Artikel 133 i traktaten om oprettelse af Det Europæiske Fællesskab.
4.  BESKRIVELSE AF FORANSTALTNINGEN
4.1 Foranstaltningens generelle formål
    Fuldstændig liberalisering af handelen med fisk og fiskerivarer som forberedelse til
    Sloveniens tiltrædelse af Det Europæiske Fællesskab.
5.  KLASSIFIKATION AF UDGIFTERNE/INDTÆGTERNE
5.1 Indtægtstype
    Importafgifter
6.  UDGIFTERNES/INDTÆGTERNES ART
    – Den foreslåede foranstaltning medfører en nedsættelse af importtolden på fisk og
       fiskerivarer med oprindelse i Slovenien.
    – Foranstaltningen vil dog også medføre en reduktion af de importafgifter, EF's
       erhvervsdrivende betaler ved eksport af fiskerivarer til Slovenien.
7.  FINANSIELLE VIRKNINGER
7.1 Metode for omkostningsberegning (forhold mellem enhedsomkostninger og
    samlede omkostninger)
    Omkostningerne ved foranstaltningen er baseret på handelen i 1998, 1999 og 2000.
    På grund af handelens uforudsigelige omfang og de varierende toldsatser på de
    pågældende varer er der benyttet en anslået gennemsnitlig toldsats på 12% til at
                                            6
 ---pagebreak---            beregne den i 1998, 1999 og 2000 opkrævede told. Den opkrævede told i 1999 viser
           en stigning på næsten 30% i forhold til 1998; tolden i 2000 viser et fald på næsten
           46% i forhold til 1999. Der er således anvendt en gennemsnitlig stigning i tolden på
           8% til beregning af den anslåede fremtidige told. Dette beløb er nedsat med en
           tredjedel for år 1 og endnu en tredjedel for år 2.
           Da ordningerne forventes at træde i kraft i løbet af 2001, vedrører de anslåede
           omkostninger i 2001 år 1, medens 2002 er år 2 og 2003 er år 3.
7.2        Omkostningernes fordeling på foranstaltningens elementer
                                             Forpligtelsesbevillinger i mio. EUR (løbende priser)
Fordeling                      2002    2002+1   2002+2
 Anslået importtold =          0.27
(år 2000 x 8%)-33,3% =
(0,27 x 8%)-33,3%
 Anslået importtold =                   0.14
(år 2002 x 8%)-33,3% =
(0,2 x 8%)-33,3%
Anslået importtold =                            0
2002+2
I alt                          0.27     0.14     0
                                                   7